Liewe Heksie en die helikopter: Verna Vels Graffiti Boeke
Soek resultate: Verna Vels
Liewe Heksie en die sterretjieskombuis
Liewe Heksie veroorsaak per ongeluk dat een van haar dak se sinkplate afwaai, en is baie bekommerd oor die groot gat in die dak bokant haar kombuis. Maar wanneer sy die aand 'n geheimsinnige besoeker kry, kry sy sommer ook 'n groot verrassing.
Een van die gewildste Liewe Heksie-stories nou in prenteboekformaat vir 2 tot 4 jariges.
Hierdie reuse-omnibus bevat al 41 van Verna Vels se oorspronklike Liewe Heksie-stories waarin die bekoorlike klein karaktertjie en haar maats, Blommie Kabouter, Karel Kat, Kwaaitjie Kabouter, Koning Rosekrans en vele meer weer oud en jonk laat skaterlag met hulle mannewales.
Die stories is 'n versameling uit die bundels: Die Liewe Heksie-Omnibus (2002) en Liewe Heksie en die rekenaar (2001).
Vian Oelofsen se pragtige illustrasies laat hierdie klassieke stories en karakters weer leef!
Liewe Heksie en die silwer roos
Liewe Heksie is 55 jaar oud in 2016! Met eenvoudige teks en pragtige illustrasies sal hierdie prenteboek 2- tot 4-jariges gaande hê oor een van Liewe Heksie se gewildste avonture.
Heksie en Blommie Kabouter pas Blommeland se kosbare Silwerroos op. Maar wat gaan gebeur as Blommie aan die slaap raak en die Gifappeltjies kom om die Roos te steel?
Liewe Heksie Leesboek 6
Nuwe uitgawes van die gewildste Liewe Heksie-stories met pragtige volkleur illustrasies, maak hierdie reeks perfek geskik vir vroee lesers. Besondere volkleur-illustrasies deur Vian Oelofsen vergesel die teks en beeld al die geliefde karakters in Blommeland op 'n moderne, maar tog herkenbare wyse uit. In Leesboek 6 gaan kuier Heksie en Blommie vir Karel Kat in die stad, Blommie word deur 'n stout seun gevang en Heksie moet hom red, en Liewe Heksie ontmoet die koningin van Feetjieland.
Liewe Heksie Leesboek 5
Nuwe uitgawes van die gewildste Liewe Heksie-stories met pragtige volkleur illustrasies, maak hierdie reeks perfek geskik vir vroeë lesers. Elke bundel bevat drie oorspronklike Liewe Heksie-stories, spesiaal aangepas vir 3- tot 6 jariges. Besondere volkleur-illustrasies deur Vian Oelofsen vergesel die teks. In Liewe Heksie: Leesboek 5 kry Liewe Heksie 'n kat, hou Blommeland konsert en gaan Liewe Heksie skool toe. Liewe Heksie se onskuld, humor en verbeelding is nog net so bekoorlik soos altyd!
Verna Barbara Robertson Vels is op 13 Junie 1933 op Reitz in die Vrystaat gebore. Die Liewe Heksie-stories is aanvanklik as radioverhale aangebied en die eerste een is in 1961 op die kinderprogram Siembamba uitgesaai.
Liewe Heksie Leesboek 4
In Liewe Heksie: Leesboek 4 vang Liewe Heksie 'n boef by Karel Kat se huis, kry sy haar eie koekoekhorlosie en reken sy met die Geelheks af by Koning Rosekrans se verjaardagpartytjie.
Liewe Heksie se onskuld, humor en verbeelding is nog net so bekoorlik soos altyd!
Liewe Heksie Leesboek 3
In Liewe Heksie: Leesboek 3 neem Liewe Heksie deel aan 'n donkieresies, pas sy Kwaaitjie se baba-boetie op en word sy en Koning Rosekrans deur die gifappeltjies ontvoer!
Liewe Heksie Leesboek 2
In Liewe Heksie: Leesboek 2 leer Heksie hoe om 'n motor te bestuur, maak sy die koning per ongeluk weer gesond en ontdek sy die toorwoorde om vir Griet te laat verskyn.
In Liewe Heksie: Leesboek 1 kry Heksie 'n verjaardag, Heksie en Blommie Kabouter sing in die straat om geld in te samel vir Blommeland se nuwe hospitaal, en Heksie spog op die strand met haar unieke bikini.